Мы махуэхэм
ФокIадэм и 4, гъубж
Тхэквондом и дунейпсо махуэщ
Урысейм и ядернэ шынагъуэншагъэр къызэгъэпэщынымкIэ IэщIагъэлIым и махуэщ
Армением щагъэлъапIэ къегъэлакIуэм и махуэр
Молдовэ Республикэм и таможеннэ къулыкъум и лэжьакIуэм и махуэщ
1781 гъэм Лос-Анджелес къалэм и лъабжьэр ягъэтIылъащ.
1888 гъэм Истман Джордж «Кодак» дамыгъэмрэ плёнкэ зэрыплъхьэ хъу сурэттехымрэ я патент къратащ.
1975 гъэм «Сыт? Дэнэ? Дапщэщ?» телевизионнэ клубым и япэ нэтыныр къагъэлъэгъуащ.
1991 гъэм Свердловск къалэм и цIэр Екатеринбург жиIэу зэрахъуэкIыжащ.
1999 гъэм Буйнакск къалэм щалэжьа терактым и зэранкIэ къатитхуу зэтет унэр къэуащ. Абы щыгъуэ цIыху 58-рэ хэкIуэдауэ щытащ.
Адыгэпщ, Урысейм и дзэ, къэрал къулыкъущIэу, Правительствэм и унафэщIу щыта Черкасский Яков (Урыскъан) къызэралъхурэ илъэс 352-рэ ирокъу.
Совет Союзым и ЛIыхъужь Нэхей Даут къызэралъхурэ илъэси 101-рэ ирокъу.
Шэрджэс еджагъэшхуэ, тхыдэ щIэныгъэхэм я доктор, профессор Нэпсо Долэт къызэралъхурэ илъэс 91-рэ ирокъу.
Урысейм и цIыхубэ артисткэ Ургант Нинэ и ныбжьыр илъэс 89-рэ ирокъу.
УэрэджыIакIуэ, УФ-м и цIыхубэ артист Хиль Эдуард къызэралъхурэ илъэс 84-рэ ирокъу.
Журналист, публицист, «Адыгэ псалъэ» газетым и корреспондент Чэрим Марианнэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 19 — 21-рэ, жэщым градус 12 — 15 щыхъунущ.
ФокIадэм и 5, бэрэжьей
Псапэ щIэным и дунейпсо махуэщ
Индием щагъэлъапIэ егъэджакIуэм и махуэр
1666 гъэм Лондон щагъэункIыфIащ махуищкIэ зыпэмылъэща мафIэсыр. Абы къалэм и ухуэныгъэхэм я Iыхьэ щанэр — унэ минипщIым нэсыр — хисхьат.
1698 гъэм Пётр Езанэм жьакIэ зытетхэм къуэды ятын зэрыхуейм теухуа унафэ къыдигъэкIащ.
1827 гъэм Урысейм тенджыз IуэхухэмкIэ и министерствэр къызэрагъэпэщащ.
1905 гъэм Урысеймрэ Япониемрэ Iэ традзащ мамырыгъэ зэгурыIуэныгъэм, къэралитIым яку дэлъа зауэр зэриухам и щыхьэту.
1936 гъэм Бахъсэн ГЭС-р лажьэу яутIыпщащ.
1941 гъэм нэмыцэдзэхэм Эстонием и щIыналъэр зэрыщыту яубыдащ.
1982 гъэм япэ дыдэу Москва — Лос-Анджелес къалэхэр «телелъэмыж» жыхуа-Iэ IэмалымкIэ зэпащIащ.
1997 гъэм Москва къыщызэIуахащ Петр Езанэм и фэеплъыр, скульптор Церетели Зураб ищIар. Фэеплъыр къызэIуахат Урысей флотыр, Петр Езанэм къызэригъэпэщар, илъэс 300 щрикъум ирихьэлIэу.
1997 гъэм Алыджым и къалащхьэ Афины 2004 гъэм Олимп джэгухэр щекIуэкIыну къалэу ягъэуващ.
Урыс усакIуэ, тхакIуэ, драматург Толстой Алексей къызэралъхурэ илъэс 201-рэ ирокъу.
УсакIуэ, композитор, пшынауэ, уэрэджыIакIуэ, КъБР-м гъуазджэхэмкIэ щIыхь зиIэ и лэжьакIуэ Къэжэр Индрис къызэралъхурэ илъэси 123-рэ ирокъу.
Совет космонавт, авиацэм и генерал-майор, Совет Союзым тIэунейрэ и ЛIыхъужь Николаев Андриян къызэралъхурэ илъэс 89-рэ ирокъу.
УФ-ми КъБР-ми щIыхь зиIэ я энергетик, жылагъуэ лэжьакIуэ Къущхьэ Мухьэжид и ныбжьыр илъэс 85-рэ ирокъу.
Къэрал, жылагъуэ лэжьакIуэ, УФ-м щэнхабзэмкIэ и министру щыта, Урысейм и Къэрал саугъэтыр зыхуагъэфэща Швыдкой Михаил и ныбжьыр илъэс 70 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 — 22-рэ, жэщым градус 12 — 15 щыхъунущ.
